बीजेपी पर 'आप' का पलटवार : बेईमानी तो आप कर रहे; 25 लाख में बिना सुविधाओं का कमरा बना रहे  
सिसोदिया ने कहा- अगर कमरा 25 लाख में भी बन रहा होता तो नुकसान क्या?
मनोज तिवारी एस्टीमेटेड कॉस्ट के आधार पर जनता को गुमराह कर रहे
हमें 25 लाख रुपये भी अपने बच्चों के लिए खर्च करने पड़ेंगे तो हम करेंगे
सिसोदिया ने कहा कि 'बीजेपी शासित दक्षिणी दिल्ली नगर निगम में 42 कमरों को बनाने का एक रेजोल्यूशन पास किया गया है और उसकी अनुमानित लागत 10.73 करोड़ है. इसके हिसाब से एक कमरा 24 लाख 95 हजार का पड़ेगा. लेकिन बीजेपी के इस 25 लाख रुपये में न तो फायर फाइटिंग है, न पानी है, न कोरिडोर हैं, न रेन वॉटर हार्वेस्टिंग है, न महंगी टाइल्स हैं. इसका मतलब बेईमानी तो आप कर रहे हो.'
मनीष सिसोदिया ने कहा कि 'हमें खुशी है कि अगर हमें 25 लाख रुपये भी अपने बच्चों के लिए खर्च करने पड़ेंगे तो हम करेंगे. न इसमें हमें शर्म है और न हमें डर है. गरीब बच्चों को पच्चीस लाख के कमरे क्यों न मिलें?'